L'article 45.5 de l'Estatut d'autonomia de Catalunya estableix que la Generalitat, com a poder públic, ha d'afavorir el desenvolupament de l'activitat empresarial i l'esperit emprenedor, i que ha de protegir especialment l'economia productiva, l'activitat dels emprenedors, els autònoms i la de les empreses petites i mitjanes.
Per desenvolupar totes aquestes mesures, d'acord amb l'article 170.b) de l'Estatut, li correspon a la Generalitat la competència executiva en matèria de treball i relacions laborals, que inclou les polítiques actives d'ocupació dels treballadors en actiu i la gestió de les subvencions corresponents.
L'article 88.1 del Decret 352/2011, de 7 de juny, de reestructuració del Departament d'Empresa i Ocupació, estableix que la Direcció General d'Economia Social i Cooperativa i Treball Autònom té les funcions de planificar, dirigir i executar les polítiques relacionades amb l'economia social i cooperativa i del treball autònom.
El Pla anual de polítiques d'ocupació per a l'any 2014 estableix a l'eix 5, sobre emprenedoria, la mesura PP00216, referent al desenvolupament d'un programa per la consolidació i la reinvenció del treball autònom.
Per la seva banda, el Pla de desenvolupament de les polítiques actives d'ocupació de Catalunya 2014-2016 preveu, dins dels seus objectius, impulsar l'emprenedoria a partir de serveis de foment de l'emprenedoria i l'autoocupació, amb èmfasi especial al foment del treball autònom i l'economia social.
El Pla de Govern de la Generalitat de Catalunya per al període 2013-2016, aprovat mitjançant l'Acord de Govern d'11 de juny de 2013, preveu fomentar el treball autònom, l'emprenedoria i les petites i mitjanes empreses per a la promoció i la diversificació econòmica com a element bàsic per a la creació d'ocupació.
En els darrers anys Catalunya, com la resta de regions europees, ha experimentat un procés de recessió econòmica que ha repercutit enormement en el seu teixit empresarial.
Pel que fa al treball autònom, durant el període 2008-2013 la caiguda en l'afiliació a la Seguretat Social de persones treballadores autònomes ha estat del 12,05%.
El treball autònom sobreviu amb la debilitat inherent al fet que la mateixa persona empresària és alhora treballadora, sense poder ocupar-se plenament de la planificació dels passos i les estratègies que cal seguir per fer viable el seu negoci.
Diversos estudis coincideixen en què les persones treballadores autònomes constitueixen un dels principals motors per a la dinamització de l'economia, atesa la seva capacitat per generar ocupació i el seu potencial de creació de valor.
Malgrat tot, l'entorn laboral i financer dels darrers anys està dificultant el seu manteniment i creixement.
A aquestes mancances estructurals cal afegir altres elements, com són una major dificultat d'accés al reciclatge professional i un baix nivell d'implantació de les noves tecnologies, aspectes que repercuteixen en la seva capacitat d'innovació i competitivitat.
Aquestes debilitats poden derivar en problemes o fins i tot obstacles insalvables per continuar amb el seu desenvolupament, atès que els recursos humans són un dels factors crítics per a la competitivitat empresarial i, molt especialment, l'experiència, la formació i la capacitat de lideratge dels empresaris són característiques que influeixen directament en la consolidació dels seus negocis.
D'acord amb la prova pilot que es va dur a terme l'exercici 2013, es considera adequat mantenir el desenvolupament d'un programa d'assessorament personalitzat i formació en aspectes clau de la gestió del negoci per a persones treballadores autònomes.
Aquest nou programa preveu una sèrie de millores tècniques en base a les conclusions i resultats del primer pla pilot per a la consolidació del treball autònom a Catalunya.
Per a aquesta ocasió s'ha considerat adient ampliar el col·lectiu de persones beneficiàries a totes les persones treballadores autònomes que portin més de 6 mesos en el seu negoci, atès que, vista la conjuntura econòmica actual, les necessitats d'assessorament i formació estratègica poden tenir lloc en qualsevol moment de la vida laboral del treballador autònom, i no només en la fase de consolidació.
També s'ha considerat convenient incorporar al programa les persones treballadores autònomes que han fet fallida en els seus negocis i que volen iniciar una nova activitat laboral com a treballadors autònoms.
En aquests casos cal posar en valor tot el bagatge i els coneixements adquirits en l'experiència professional anterior, així com enfortir l'autoestima i les capacitats personals d'aquests treballadors per no vincular la fallida del negoci amb un fracàs sinó amb la consecució d'uns aprenentatges que permetran engegar una nova experiència laboral amb més possibilitats d'èxit.
D'altra banda, i per tal de facilitar que més participants del programa puguin accedir a recursos formatius complementaris, les píndoles formatives també s'oferiran en format en línia ( on-line ).
És per això que es flexibilitzen els horaris de formació i s'adeqüen millor a les jornades laborals i a les necessitats de conciliació entre vida personal i laboral de les persones treballadores autònomes participants.
El format en línia també dóna l'oportunitat de facilitar l'accés a les noves tecnologies de la formació i la comunicació a un col·lectiu de persones que, en molts casos, presenta importants mancances.
Finalment, s'ha considerat adient que una mateixa entitat pugui dur a terme les accions d'assessorament en la gestió del negoci i també les accions d'assessorament financer, en la mesura que són aspectes que estan relacionats i permeten obtenir un assessorament més integral a les persones participants perquè els ofereix ambdues tipologies d'assessorament en una única actuació.
Vist que la resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat, ja que correspon a programes acordats a la reunió de la Conferència Sectorial d'Ocupació i Assumptes Laborals de 23 d'abril de 2014, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat;
Ateses la Llei 1/2014, de 27 de gener, de pressupostos de la Generalitat de Catalunya per al 2014 (DOGC núm. 6551, de 30.1.2014), i la Llei 2/2014, del 27 de gener, de mesures fiscals, financeres, administratives i del sector públic (DOGC núm. 6551, de 30.1.2014);
Atès el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis;
1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L 352, de 24.12.2013);
717/2014 de la Comissió, de 27 de juny de 2014, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector de la pesca i de l'aqüicultura (DOUE L 190, de 28.6.2014);
Atès que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reglament que la desenvolupa, aprovat pel Reial decret 887/2006, de 21 de juliol;
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; a proposta de la Direcció General d'Economia Social i Cooperativa i Treball Autònom; amb els informes previs de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes;
Es fa pública la convocatòria i s'aproven les bases reguladores per als programes de suport a la consolidació, enfortiment i reinvenció del treball autònom.
2.1 L'import màxim destinat a la concessió d'aquestes subvencions és de 927.948,79 euros, distribuïts de la forma següent:
727.948,79 euros amb càrrec a la partida pressupostària IU0802D/4700001/661 per a l'any 2014.
200.000,00 euros amb càrrec a la partida pressupostària IU0802D/4820001/661 per a l'any 2014.
2.2 Un cop emès l'informe de l'òrgan col·legiat previst a la base 9, i abans d'emetre la proposta de resolució d'atorgament de la subvenció, es podran redistribuir els crèdits pressupostaris en el supòsit que s'hagi esgotat l'import màxim d'alguna de les partides pressupostàries per atendre els possibles dèficits entre ambdues partides.
2.3 La resolució d'atorgament d'aquestes subvencions estarà condicionat a la disponibilitat pressupostària suficient per a aquesta finalitat, atès que correspon a programes acordats a la reunió de Conferència Sectorial d'Ocupació i Assumptes Laborals de 23 d'abril de 2014, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat.
2.4 Aquests imports es podran ampliar mitjançant una resolució del/de la director/a d'Economia Social i Cooperativa i Treball Autònom.
3.1 El termini de presentació de sol·licituds és de 10 dies naturals comptats des de l'endemà de la publicació d'aquesta Ordre al DOGC.
3.2 Les sol·licituds s'han de presentar als llocs i pels mitjans especificats a la base 8 de l'annex.
L'òrgan competent per dictar la resolució, el termini per a la finalització del procediment, el mitjà de notificació i el règim de recursos els estableix la base 11.
Les sol·licituds que s'hagin tramitat d'acord amb l'Ordre EMO/271/2013, de 30 d'octubre, per la qual s'aproven les bases reguladores per a la concessió de subvencions per al suport a la consolidació del treball autònom a Catalunya, i s'obre la convocatòria per a l'any 2013 seguiran els criteris de gestió, tramitació i justificació establerts a la normativa d'aplicació.
Aquesta Ordre deroga l'Ordre EMO/271/2013, de 30 d'octubre, per la qual s'aproven les bases reguladores per a la concessió de subvencions per al suport a la consolidació del treball autònom a Catalunya, i s'obre la convocatòria per a l'any 2013.
L'objecte d'aquestes bases és regular la concessió de subvencions per al programa Consolida't de suport a la consolidació, l'enfortiment i la reinvenció del treball autònom, emmarcat en el Programa Catalunya Emprèn.
El programa Consolida't estableix un servei d'assessorament personalitzat i de formació per a la millora de la gestió empresarial per donar suport a la consolidació, l'enfortiment o la reinvenció del treball autònom.
Persones o entitats beneficiàries i/o destinatàries
2.1 Podran ser entitats beneficiàries d'aquests ajuts:
Escoles de negocis, universitats i escoles universitàries o entitats dependents o vinculades a aquestes i col·legis professionals jurídicament constituïts com a tals que acreditin experiència i coneixements en la realització d'accions formatives en gestió empresarial i accions d'assessorament personalitzat per a la millora del negoci de persones treballadores autònomes.
Associacions professionals del treball autònom de Catalunya de caràcter intersectorial inscrites al Registre d'associacions professionals del treball autònom a Catalunya del Departament d'Empresa i Ocupació.
2.2 Els destinataris/àries últims de la subvenció seran:
a) Persones treballadores autònomes pròpiament dites.
A efectes d'aquesta Ordre s'entendrà per persona treballadora autònoma pròpiament dita la persona física, amb residència i domicili fiscal a la comunitat autònoma de Catalunya, que realitzi de forma habitual, personal, directa, per compte propi i fora de l'àmbit de la direcció i l'organització d'una altra persona, una activitat econòmica o professional a títol lucratiu, doni o no ocupació a treballadors per compte d'altri, d'acord amb el que estableix l'article 1 de la Llei 20/2007, d'11 de juliol, de l'Estatut del treballador autònom.
b) Persones treballadores autònomes econòmicament dependents (TRADE).
A efectes d'aquesta Ordre s'entendrà per persones treballadores autònomes econòmicament dependents les persones que realitzen una activitat econòmica o professional a títol lucratiu i de forma habitual, personal, directa i predominant per a una persona física o jurídic, denominada client, del que depenen econòmicament per percebre d'aquest, almenys, el 75% dels seus ingressos per rendiments de treball i activitats econòmiques i professionals.
c) Persones treballadores autònomes societàries que exerceixin la seva activitat professional conjuntament amb altres en règim societari sota la fórmula jurídica de societat civil privada, comunitat de béns o societat limitada, sempre i quan no tinguin més de 4 persones contractades (mitjana del darrer any) i/o acreditin una facturació inferior a 500.000,00 d'euros en el darrer exercici econòmic.
d) Persones treballadores autònomes que han cessat en la seva activitat i volen dur a terme un nou projecte de treball autònom.
2.3 Requisits que han de complir les persones treballadores autònomes participants d'aquests programes:
a) Acreditar la residència i el domicili fiscal a Catalunya.
b) No haver participat com a destinatari/ària últim/a de la subvenció en el Programa de consolidació del treball autònom, Línia A, per l'exercici 2013, regulat a l'Ordre EMO/271/2013, de 30 d'octubre, per la qual s'aproven les bases reguladores per a la concessió de subvencions per al suport a la consolidació del treball autònom a Catalunya, i s'obre la convocatòria per a l'any 2013 (DOGC núm. 6493 de 4.11.2013).
c) Complir les obligacions tributàries davant l'Estat i la Generalitat i les obligacions davant la Seguretat Social en el moment de donar-se d'alta al programa.
d) No trobar-se en cap de les circumstàncies que impedeixin adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18.11.2003).
f) No haver estat sancionat, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
h) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció; així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
i) En el cas de les persones treballadores autònomes que regulen els apartats 2.2.a), b) i c) d'aquesta base: disposar d'una antiguitat mínima de 6 mesos com a treballador autònom.
A aquest efecte s'entendrà com a data de constitució com a persona treballadora autònoma la data d'alta al RETA o la data d'alta a la mutualitat per a aquella activitat econòmica, i es prendrà com a referència 6 mesos comptats des de la data d'alta al programa de consolidació del treball autònom.
j) En el cas de les persones treballadores autònomes en situació de cessament d'activitat que regula l'apartat 2.2.d) d'aquesta base: acreditar la baixa al RETA o la baixa de la mutualitat per a una activitat econòmica i trobar-se inscrit com a demandant d'ocupació no ocupat (DONO) al Servei d'Intermediació del SOC (Servei d'Ocupació de Catalunya).
k) En el cas de les persones treballadores autònomes que regulen els apartats 2.2.a), b) i c) d'aquesta base, declaració responsable referent a altres ajudes de minimis que hagin rebut durant els dos exercicis fiscals anteriors i durant l'exercici fiscal en curs que estiguin subjectes al Reglament de minimis, en funció del sector econòmic en què s'emmarqui la seva activitat com a treballador autònom.
En aquesta declaració hi hauran d'especificar l'import de l'ajut, l'ens atorgant i la data de concessió.
2.4 Sempre que reuneixin els requisits que estableixen els apartats anteriors, es donarà prioritat a la participació dels col·lectius següents:
Persones joves amb edats entre els 16 i els 29 anys, ambdues incloses.
3.1 Les empreses sol·licitants han de complir els requisits següents:
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, i el Decret 322/2011, de 19 d'abril.
Aquest compliment s'haurà de mantenir al llarg de tot el procediment: en el moment de presentació de sol·licitud, prèviament a la resolució d'atorgament i abans de rebre qualsevol pagament.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost.
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció; així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
3.2 Altres requisits de les entitats:
a) Experiència mínima de dos anys en la promoció d'accions formatives i d'assessorament en gestió empresarial.
b) Disposar del nombre d'assessors adequats en funció del nombre de persones que s'han d'atendre, d'acord amb el que estableix la base 4.
Requisits professionals que han de complir els/les assessors/es:
I. Formació acadèmica: llicenciatura o grau en ciències econòmiques, empresarials, administració d'empreses, dret o en altres disciplines.
En cas d'altres disciplines s'ha de comptar, addicionalment, amb un màster en administració i gestió d'empreses amb titulació oficial reconeguda i/o convalidada.
Coneixements sobre productes financers, tant públics com privats.
Experiència: tres anys en assessorament o consultoria empresarial o en càrrecs directius en empreses en els àmbits de la direcció general, financera o màrqueting.
Un any en impartició d'activitats de formació adreçada a treballadors autònoms, micro i petites empreses.
En cas de professionals amb una experiència mínima de 10 anys en els termes que estableix el paràgraf anterior però que no reuneixin alguns dels requisits dels apartats I i II, es podrà sol·licitar la seva inclusió com a consultor/a del Programa al servei de treball autònom, el qual determinarà la seva inclusió o exclusió d'acord amb un procés intern de valoració tècnica.
c) Disposar de docents especialitzats en la impartició d'accions de formació especialitzada per millorar les competències professionals en gestió del negoci.
Els docents hauran de reunir els requisits següents:
Introducció a la gestió de l'activitat econòmica.
Elaboració de pressupostos i gestió econòmica.
Llicenciatura o grau en ciències econòmiques, empresarials, administració d'empreses, dret o en altres disciplines.
En cas d'altres disciplines s'ha de comptar, addicionalment, amb un màster en administració i gestió d'empreses o fiscalitat amb titulació oficial reconeguda i/o convalidada.
Coneixements en els continguts que s'imparteixin en les accions.
Experiència mínima de tres anys en impartir activitats de formació adreçades a treballadors autònoms, micro i petites empreses i relacionats amb els continguts que s'imparteixen.
d) Disposar d'instal·lacions adequades per realitzar les accions d'assessorament en els termes següents:
2 sales amb capacitat per a 4 persones
3 sales amb capacitat per a 4 persones
4 sales amb capacitat per a 4 persones
e) Disposar com a mínim d'1 aula equipada per oferir recursos formatius amb capacitat per a 20 persones.
f) Disposar com a mínim d'1 aula equipada amb ordinadors i/o accés recursos TIC amb capacitat per a 18 persones.
g) Disposar d'una cartera de serveis externs als quals derivaran les persones treballadores autònomes participants del programa en els casos en què es detecti que necessiten d'un assessorament o recurs especialitzat extern a l'entitat.
Com a mínim han de presentar propostes en derivació a recursos/professionals externs en 5 dels àmbits següents:
Màrqueting, especialment nous mitjans
Cooperació i els seus aspectes jurídics.
Innovació, patents, millora i qualitat.
Tecnologies de la informació i la comunicació.
Organització de sistemes de producció.
h) Tenir un centre de treball a Catalunya, amb independència del lloc on tinguin el seu domicili social o del registre en què figuren inscrites.
3.3 El compliment d'aquests requisits s'acreditarà d'acord amb el que estableix la base 8.
Aquest programa preveu que els beneficiaris participin d'unes accions de caràcter obligatori i unes altres de caràcter optatiu.
4.1.1 Accions de caràcter obligatori:
a) Sessions inicials col·lectives de 15 a 18 participants.
Lloc de realització: seu de l'entitat beneficiària.
Objectiu: garantir que la persona treballadora autònoma estarà en disposició per seguir adequadament el procés de consolidació, enfortiment o reinvenció.
Procés de suport a la consolidació i/o reinvenció: tipologia de reunions, calendari, informació a aportar, compliment de compromisos, etc.
Tipus d'informació que es requerirà a les reunions ordinàries i d'on s'ha d'obtenir: registres comptables i/o altres.
Circuit documental fonamental de l'empresa i el seu enllaç amb els estats econòmics: pressupostos, comanda, albarà, butlleta de treball, factures, rebuts, etc.
Tipus d'acords i decisions que es prendran durant el procés de suport a la consolidació i/o reinvenció.
Tipus d'anàlisi que es farà a les reunions de seguiment i informació que caldrà aportar.
Llista d'assistència degudament signada per les persones participants i per l'assessor/a.
Lloc de realització: preferentment, establiment de la persona treballadora autònoma (només en cas programes consolidació i enfortiment).
Objectiu: presa de contacte amb l'autònom en procés de consolidació i/o reinvenció, diagnòstic i definició de l'itinerari a seguir.
Aspectes a tractar en la reunió:
Autoavaluació del treballador autònom o del treballador autònom en fase de reinvenció.
Fixació de la diagnosi conjunta.
Elaboració de l'itinerari del procés i del pla d'acció immediat.
Objectius a assolir en el procés de consolidació i/o reinvenció.
Accions de formació a realitzar.
Possibles necessitats d'intervencions especialitzades.
Pla d'acció comercial, si escau.
Pla de treball individual: apartats sobre dades de l'entitat, dades de la persona treballadora autònoma, seguiment d'accions del programa, que escaiguin, i acta de la reunió inicial individual, degudament signades per l'assessor/a i per la persona treballadora autònoma participant.
Declaració de complir els requisits de la base 2.3 d'aquesta Ordre, degudament emplenada i signada per cadascuna de les persones participants.
c) Reunions ordinàries individuals:
Lloc de realització: despatx de l'entitat beneficiària o establiment de la persona treballadora autònoma.
Nombre i periodicitat: 5 reunions, intensitat decreixent fins a la data límit execució del projecte.
Tipus de sessions: obligatòries.
Aspectes a tractar a les reunions:
Grau de professionalització de l'empresa.
En el cas de les persones en fase de reinvenció, caldrà incidir en els aspectes següents:
Identificació de les capacitats de la persona en fase de reinvenció.
Suport a l'aflorament dels talents manifestos i latents de la persona en fase de reinvenció.
Identificació dels aspectes clau de la nova activitat i dels aspectes diferencials.
Identificació dels recursos necessaris per a la posada en marxa de la nova activitat.
Identificació i disseny dels treball en xarxa que requerirà la nova activitat.
Les 5 sessions d'assessorament inclouran accions d'acompanyament financer per aquelles persones que es consideri necessari, amb la realització de les actuacions següents:
Diagnosi economicofinancera: revisió de la documentació economicofinancera del negoci de la persona treballadora autònoma i elaboració d'una proposta per a la millora empresarial i financera.
Definició de l'estratègia per aconseguir, mantenir o incrementar el finançament: assessorar a les persones treballadores autònomes en la recerca de finançament, acompanyament a les entitats financeres i negociació amb aquestes.
Pla de treball individual on s'han d'emplenar les dades sobre l'acta de la reunió i actualitzar el seguiment de les accions que es corresponguin, degudament signades per l'assessor/a i per la persona treballadora autònoma participant.
d) Accions formatives de caràcter obligatori:
Totes les persones treballadores autònomes beneficiàries d'aquest programa hauran de participar en les 2 sessions formatives següents:
d.1) Sessió de formació sobre compte de resultats/anàlisi.
Temporització: preferentment, durant el primer trimestre de participació al programa.
Objectiu: saber analitzar adequadament el compte de resultats i conscienciar sobre la seva importància.
La importància de l'estructura.
Productes i serveis amb diferents marges.
Anàlisi del compte de resultats.
Impacte de la fiscalitat i del cost de finançament.
Relació entre el compte de resultats i el pressupost de tresoreria.
Llista d'assistència de cada sessió formativa realitzada, degudament signada per les persones participants i per l'assessor/a que les imparteix.
d.2) Sessió de formació sobre tresoreria/planificació.
Temporització: preferentment, durant el primer trimestre de participació en el projecte i després d'haver realitzat la sessió de formació sobre el compte de resultats/anàlisi.
Objectiu: aprendre a planificar la tresoreria i conscienciar sobre la seva importància.
Ingressos i despeses versus cobraments i pagaments.
Periodificació de les vendes i planificació dels cobraments.
Periodificació de les despeses i planificació dels pagaments.
Necessitats o excedents de tresoreria.
Elaboració de la planificació de la tresoreria en un full de càlcul.
El finançament de les necessitats de tresoreria.
Llista d'assistència de cada sessió formativa realitzada degudament signada per les persones participants i per l'assessor/a que les imparteix.
Amb caràcter general les sessions grupals seran d'entre 10-20 persones.
4.1.2 Accions de caràcter no obligatori
a) Píndoles formatives presencials: formació per millorar les competències professionals en la gestió del negoci dels participants del programa.
Les accions seran grupals i el nombre de persones participants per píndola serà d'entre 10-20 persones.
Aquestes píndoles s'intercalaran amb les sessions d'assessorament i suport individualitzat.
El personal assessor assignat determinarà les píndoles formatives a les quals participarà cada treballador autònom en funció de les necessitats detectades en l'elaboració del pla de suport individualitzat.
Cada entitat beneficiària del programa haurà de programar una edició de les següents píndoles formatives següents:
I. Introducció a la gestió de l'activitat econòmica.
La gestió d'una activitat econòmica.
Elaboració d'un pla personal de millora.
La importància i la utilitat de la cooperació quan es treballa com a autònom/a.
Aspectes jurídics rellevants per a una persona treballadora autònoma.
La fiscalitat de la persona treballadora autònoma.
La regulació laboral del treball autònom.
Contractació de personal: costos, bonificacions, etc.
Principals documents dels tràfic mercantil.
Com posar en marxa el circuit documental de l'empresa.
Com estructurar l'activitat comercial d'un treballador autònom.
L'atenció i el servei al client.
Els principals elements que influeixen en la gestió del temps propi.
Eines per a la gestió del temps propi.
Elaboració de pressupostos i la gestió econòmica.
Elaboració i interpretació dels estats financers.
Elaboració de pressupostos per a clients.
Anàlisi econòmica de l'activitat.
Control econòmic de l'activitat.
Conceptes, bases i indicacions per fer networking.
Fer aflorar les capacitats i les relacions invisibles.
Les emocions es contagien: desenvolupament de les capacitats víriques positives.
Creixement personal com a base de l'èxit empresarial: els efectes multiplicadors.
La creativitat basada en l'empatia, la col·laboració i l'impuls emocional: cap a un projecte creatiu.
IX Sessió de formació en comunicació.
Tècniques de comunicació verbal
Tècniques de comunicació no verbal
Efectivitat en la comunicació verbal i no verbal: la victòria del llenguatge visual.
Llista d'assistència de cada sessió formativa realitzada degudament signada per les persones participants i per la persona docent que les imparteix.
Professional/s que les duu/en a terme: personal que reuneixi els requisits que estableix la base 3.2.c).
Cada píndola formativa s'haurà de desenvolupar preferentment entre 2 i 3 dies, en funció de la seva durada.
En la mesura que es pugui s'adaptaran els horaris a les necessitats de les persones treballadores autònomes.
Amb caràcter general cada píndola formativa s'adreçarà a un grup d'entre 10-20 persones.
b) El Departament d'Empresa i Ocupació també oferirà píndoles en format digital.
El Departament d'Empresa i Ocupació informarà les entitats beneficiàries sobre les píndoles que s'oferiran en format en línia ( on - line ).
Les entitats beneficiàries de les subvencions faran arribar al Servei de Treball Autònom informació sobre la previsió de persones interessades en participaran d'aquestes píndoles en línia.
El Servei de Treball Autònom facilitarà a les persones participants les claus d'accés a la plataforma moodle per dur a terme les píndoles formatives per ordre de rebuda de les sol·licituds de participació fins assolir el total de les places disponibles.
c) Derivació a assessorament especialitzat i altres recursos: cartera de serveis externs.
L'entitat beneficiària de la subvenció també haurà de programar accions de derivació a la cartera de serveis externs en els casos en què es detecti que les persones autònomes participants necessiten d'un assessorament o recurs especialitzat extern a l'entitat.
d) Col·laboració amb la Direcció General d'Economia Social Cooperativa i Treball Autònom en la derivació a recursos TIC promoguts per la Direcció General de Telecomunicacions i Societat de la informació de la Generalitat de Catalunya, en concret, al programa Idigital.
Es poden sol·licitar projectes en els termes següents:
Nombre mínim de sessions formatives obligatòries
La quantia de les subvencions es calcularà en funció del número de participants.
Amb caràcter general cada assessor/a haurà de fer com a mínim assessoraments individuals a 18 persones treballadores autònomes i sessions de formació grupal/assessorament grupal a entre 10-20 persones treballadores autònomes.
El cost màxim per assessor serà de 26.250 euros.
6.1 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica
Es considera despesa feta, a l'efecte del que preveuen aquestes bases, la justificada mitjançant factura o altres documents de valor probatori equivalent amb validesa en el tràfic juridicomercantil o amb eficàcia administrativa, i la documentació acreditativa del seu pagament.
Totes i cadascuna de les despeses han de tenir el suport de factures pagades o documents comptables de valor probatori i equivalent.
Els justificants originals es marcaran amb un segell i s'hi indicaran la subvenció que es justifica i l'import que s'imputa.
Les entitats beneficiàries hauran de declarar la situació en què es troben respecte d'aquest impost.
En el cas que estiguin subjectes a règim de prorrata general o especial, només es podrà imputar el percentatge que legalment els correspon.
Les retribucions del personal tècnic que duu a terme les accions d'assessorament i/o formació durant el període d'execució del projecte inclouen els conceptes següents: els salaris i la Seguretat Social a càrrec de l'entitat d'acord amb el conveni col·lectiu d'aplicació.
L'import subvencionable és el corresponent a la jornada destinada al projecte, per tant aquestes despeses s'hauran de presentar degudament desglossades per hores dedicades a l'activitat que s'imputen.
6.2 Les despeses subvencionables seran exclusivament les següents:
a) Remuneracions totals o parcials del personal tècnic que participi de les accions o els programes.
El personal tècnic pot ser contractat directament per l'entitat o bé pot consistir en els honoraris d'un consultor o empresa consultora externs a l'entitat promotora del projecte.
b) Direcció i coordinació, quan sigui personal de l'entitat.
c) Equip d'administració, quan sigui personal de l'entitat, material d'oficina i/o despeses de difusió del programa.
6.3 Detall del repartiment de costos de les diferents tipologies de les despeses.
a) La despesa de personal tècnic ha de suposar un mínim del 80% del cost total aprovat.
b) En cas que n'hi hagi, les despeses de l'apartat b) han de ser entre el 10 i el 15%.
c) En cas que n'hi hagi, les despeses de l'apartat c) han de ser entre el 5 i el 10%.
d) En cap cas la suma de les despeses dels apartats b) i c) pot ser superior al 20% del cost total aprovat.
Impostos indirectes quan siguin susceptibles de recuperació o compensació i els impostos personals sobre la renda.
Comissions i pèrdues de canvi i d'altres despeses purament financeres, com ara, comissions per manteniment de comptes o transferències.
Aquelles despeses justificades amb factures de data anterior o posterior en més d'un mes a l'inici o finalització de l'actuació atorgada.
Despeses de seguretat social generades per baixa laboral del treballador, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona substituta, però no les del treballador que està de baixa.
Les vacances no efectuades, els pagaments en espècies, les indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, ni tampoc els conceptes salarials de productivitat i els plusos, excepte que així ho determini el conveni col·lectiu d'aplicació, ja que no són despeses directament vinculades a les accions formatives subvencionades.
Despeses generals i lloguers d'infraestructures, aules, mobiliari i equipaments.
Àmbit temporal i inici de les actuacions
7.1 Les accions s'iniciaran a partir de l'endemà de la data de notificació de la resolució d'atorgament i no més tard del 31 de desembre de l'exercici en curs.
7.2 El còmput del termini per a l'execució de les accions començarà l'endemà de l'inici de les actuacions i finalitzarà el 31 de desembre de l'exercici següent.
8.1 Les sol·licituds s'han de presentar segons el model normalitzat que està a disposició de les persones interessades al Canal Empresa [URL], al web de l'Oficina Virtual de Tràmits [URL], i a la pàgina web del Departament d'Empresa i Ocupació [URL].
8.2 En el cas de les empreses, les sol·licituds es presentaran per mitjans telemàtics, acompanyades de la documentació que preveuen aquestes bases, si escau, per mitjà del Canal Empresa [URL].
La presentació de les sol·licituds no requereix l'obtenció d'un certificat digital, atès que es pot completar la presentació mitjançant la signatura manuscrita del justificant de recepció que es generarà en el moment de la presentació telemàtica pel Canal Empresa.
La presentació de les sol·licituds també es pot realitzar d'acord amb el que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Una mateixa entitat no podrà presentar més d'una sol·licitud per a una mateixa línia de subvenció.
L'incompliment d'aquests límits implicarà la inadmissió de la/les sol·licitud/s que s'hagin presentat en últim lloc.
Si els projectes tenen la mateixa data de presentació, no s'admetran les sol·licituds registrades en últim lloc.
Requisits als que fa referència la base 3, si escau.
Disposar de l'escriptura de constitució de la societat i de la inscripció dels seus estatuts al registre mercantil o al registre corresponent.
Disposar de facultats de representació de la empresa, d'acord amb la escriptura notarial inscrita al registre mercantil o al registre corresponent, si escau.
Disposar dels llibres comptables, dels registres diligenciats i altres documents degudament auditats en els termes exigits per la legislació mercantil i sectorial aplicable.
El formulari de sol·licitud també inclourà les declaracions responsables següents:
Declaració responsable del representant legal de l'entitat fent constar que l'entitat:
Reuneix els requisits d'experiència en accions formatives i d'assessorament en gestió empresarial que preveu la base 3 d'aquesta Ordre.
Disposa del nombre d'assessors necessaris i amb el perfil professional adequat als termes que estableix la base 3 d'aquesta Ordre.
Disposa d'instal·lacions adequades per dur a terme les accions formatives i d'assessorament en gestió empresarial que preveu la base 3 d'aquesta Ordre.
Disposa d'una cartera de serveis externs on poder derivar els participants que ho requereixin en els àmbits que preveu la base 3 d'aquesta Ordre.
8.4 La presentació de la declaració responsable faculta l'Administració per verificar en qualsevol moment la veracitat de les dades declarades.
8.5 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
8.6 Amb les sol·licituds s'ha d'adjuntar la documentació que s'esmenta a continuació:
Memòria del projecte sol·licitat d'acord amb model normalitzat.
Full de domiciliació bancària degudament emplenat, d'acord amb el model del Departament d'Economia i Coneixement disponible al web http://www20.gencat.cat/docs/economia/Documents/Arxius/doc_46872775_1.doc.
Els formularis de sol·licitud i els formularis de la memòria dels projectes estaran a disposició dels sol·licitants a la pàgina web del Departament d'Empresa i Ocupació [URL].
8.7 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
8.8 Si la sol·licitud no reuneix els requisits que estableix aquest article es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
8.9 Els/les sol·licitants que hagin negociat amb l'Administració una pròrroga, un ajornament, una moratòria o qualsevol altra condició especial, cal que aportin la documentació que acrediti aquesta prerrogativa especial.
9.1 El procediment de concessió de les subvencions regulades en aquestes bases és el de la concurrència competitiva.
9.2 L'òrgan competent per a la instrucció del procediment és el/la cap del Servei de Treball Autònom.
9.3 L'encarregat de valorar les sol·licituds serà l'òrgan col·legiat integrat pels òrgans següents:
El/la director/a dels Serveis Territorials del Departament d'Empresa i Ocupació a la Catalunya Central, o persona a qui designi.
El/la director/a dels Serveis Territorials del Departament d'Empresa i Ocupació a Tarragona, o persona a qui designi.
El/la director/a dels Serveis Territorials del Departament d'Empresa i Ocupació a l'Alt Pirineu i Aran, o persona a qui designi.
L'informe de l'òrgan col·legiat haurà d'incloure el resultat de l'avaluació de les sol·licituds presentades.
9.4 Vistos la documentació presentada i l'informe de l'òrgan col·legiat previst al punt anterior, el/la cap de Servei de Treball Autònom, com a òrgan instructor de l'expedient, elevarà una proposta de resolució al/a la director/a general d'Economia Social i Cooperativa i Treball Autònom, que emetrà la resolució corresponent sobre la concessió de l'ajut, d'acord amb el que preveu l'article 94 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Amb caràcter previ a la proposta de resolució es donarà audiència als interessats en els termes que estableix l'article 51 de la Llei 26/2010, de 3 d'agost, de règim jurídic i del procediment de les administracions públiques de Catalunya.
Es podrà prescindir d'aquest tràmit quan no figurin en el procediment ni es tinguin en consideració altres fets ni altres al·legacions i proves que les adduïdes pels interessats.
La puntuació màxima de cada apartat a valorar serà la següent:
a) Avaluació de la memòria del programa.
Experiència prèvia de l'entitat en el desenvolupament d'accions d'assessorament i suport a les persones treballadores autònomes, micro i petites empreses.
Es valoraran els anys d'experiència, els tipus d'accions realitzades i el seu impacte en el col·lectiu de persones treballadores autònomes, així com l'abast territorial de les accions realitzades: màxim 15 punts.
Experiència prèvia de l'entitat en el desenvolupament d'accions de formació en gestió empresarial adreçat a empreses, pimes i treballadors autònoms.
Es valoraran els anys d'experiència, els tipus d'accions realitzades i el seu impacte en el col·lectiu de persones treballadores autònomes, així com l'abast territorial de les accions realitzades: màxim 10 punts.
Experiència prèvia de l'entitat en la promoció de projectes d'assessorament i acompanyament a les persones treballadores autònomes en els processos de negociació creditícia amb les entitats financeres.
Es valoraran els anys d'experiència, el tipus d'accions realitzades i el volum de persones treballadores autònomes que han participat d'aquestes accions: màxim 5 punts.
Mecanismes de difusió del programa i selecció dels participants.
Es valorarà el pla de difusió del programa, el sistema de reclutament i el sistema de seguiment de les accions programades: màxim 20 punts.
Adequació de les accions programades a les necessitats del col·lectiu de persones treballadores autònomes.
Es valorarà també la introducció d'aspectes novedosos, eines i estratègies de coaching, mentoring, treball col·laboratiu entre treballadors autònoms, etc.; la provisió d'altres recursos complementaris, i els processos de coordinació i de seguiment en les derivacions a les píndoles formatives on line i a recursos externs: màxim 15 punts.
Adequació de la temporalització de les accions programades a les necessitats del col·lectiu de persones treballadores autònomes.
Es valorarà també el sistema de flexibilització de les actuacions a les necessitats del col·lectiu de persones treballadores autònomes: màxim 10 punts.
Sistema d'avaluació de les accions programades.
Es valoraran les eines i les mesures d'avaluació que es duran a terme, el tipus de qüestionaris d'avaluació i satisfacció que es preveuen fer, etc.: màxim 15 punts.
b) Punts d'actuació territorial del projecte sol·licitat que reuneixin els requisits d'instal·lacions que estableix la base 3.
Entre dues i quatre comarques: 6 punts.
Actuacions a cinc comarques o més: 8 punts.
Actuacions a les quatre províncies: 10 punts.
La puntuació total màxima és de 100 punts.
Les sol·licituds que no assoleixin un mínim de 50 punts es denegaran.
11.1 L'òrgan competent per dictar la resolució és el/la director/a general d'Economia Social i Cooperativa i Treball Autònom.
11.2 El termini màxim per emetre la resolució i notificar-la serà de 2 mesos a comptar des de l'endemà de la data de finalització del termini de presentació de sol·licituds.
11.3 La resolució d'atorgament ha de ser degudament motivada i ha d'incloure, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat, en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si escau, ha de presentar el beneficiari.
11.4 La notificació dels actes administratius que es derivin d'aquest procediment es durà a terme per mitjans electrònics, d'acord amb l'apartat 2 de l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
11.5 En el cas que l ́òrgan competent no dicti i notifiqui la resolució en el termini de dos mesos, s ́entendrà que la sol·licitud ha estat desestimada, d ́acord amb l ́article 54.2.e) de la Llei 26/2010, del 3 d ́agost, de règim jurídic i de procediment de les administracions públiques de Catalunya.
11.6 Contra la resolució de concessió o de denegació dels ajuts, que no exhaureix la via administrativa, es pot presentar recurs d'alçada davant el/la secretari/ària d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
12.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del Departament d'Empresa i Ocupació (c.
Sepúlveda, 148-150, Barcelona) i al tauler electrònic, si escau, amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros, no escaurà la publicació al DOGC.
12.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació [URL].
El pagament de la subvenció es tramita mitjançant una bestreta del 80% de l'import atorgat, a partir de la seva concessió, per a la qual no s'exigeixen garanties.
El pagament del 20% que resta s'ha de tramitar un cop l'activitat subvencionada es justifiqui degudament d'acord amb el que estableix la base 15.
La tramitació del pagament es farà d'acord amb la liquiditat, la disponibilitat i els criteris de programació de la Tresoreria de la Generalitat i les condicions que estableixi la resolució de concessió.
14.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
14.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió en els termes establerts a la normativa reguladora de la subvenció.
14.3 El beneficiari té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.1 Les persones o entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; amb l'Ordre d'1 d'octubre de 1997, sobre tramitació, justificació i control d'ajuts i subvencions, i l'Acord de Govern 110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic.
15.2 Un cop finalitzades les actuacions, el/la beneficiari/ària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
15.2.1 Memòria tècnica justificativa de l'actuació i dels resultats obtinguts d'acord amb el model normalitzat que caldrà presentar en suport paper degudament signat o signat digitalment.
Les entitats hauran d'adjuntar a la memòria tècnica la documentació següent, seguint els models normalitzats que es publicaran a la pàgina web del Departament d'Empresa i Ocupació [URL] Declaració de complir els requisits de la base 2.3 d'aquesta Ordre, degudament emplenada i signada per cadascuna de les persones participants.
Pla de treball individual de cada persona treballadora autònoma, degudament emplenat i signat per l'assessor/a i la persona beneficiària.
Llistes d'assistència a les accions d'assessorament grupal i a les sessions formatives degudament signades per les persones beneficiàries i el personal assessor que les duu a terme.
Documents d'altes i baixes dels participants a les sessions formatives realitzades, degudament signades per les persones beneficiàries i el personal tècnic que les duu a terme.
15.2.2 Memòria econòmica justificativa del cost de les activitats realitzades amb:
Una relació classificada de totes les despeses subvencionables lligades al desenvolupament de l'acció, d'acord amb l'estructura de costos establerta per a cada programa, amb identificació del creditor i el document, l'import, la data d'emissió, la data de pagament i la forma de pagament.
En el cas de les nòmines caldrà indicar també el preu o cost/hora.
Una declaració del beneficiari conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
En el cas de la justificació de despeses de personal, s'adjuntarà una temporalització mensual de les hores invertides en cada tasca del personal, segons model normalitzat.
Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
Declaració relativa a l'elecció entre les ofertes presentades, quan l' import de la contractació d'una despesa subvencionada superi la quantitat de 18.000,00 € en el supòsit de prestació del servei o lliurament del bé.
El/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades es realitzarà conforme als criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
15.3 Les persones o entitats beneficiàries de les subvencions resten obligades a realitzar-ne la justificació en el termini de 2 mesos davant la Direcció General d'Economia Social i Cooperativa i Treball Autònom.
15.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica en el tràfic mercantil o amb eficàcia administrativa.
15.5 Si el pagament de determinades despeses (nòmines, obligacions tributàries o amb la seguretat social) realitzades en el període subvencionable no pot ser acreditat durant l'exercici pressupostari de la convocatòria, perquè els terminis per al seu abonament, ingrés o regularització, ultrapassen aquest exercici, es tramitarà un pagament a compte de la subvenció, amb la comprovació prèvia del compte justificatiu de les despeses realitzades i pagades, i es tramitarà el pagament de la resta de la subvenció en concepte de bestreta, tot establint un termini addicional pel temps indispensable per completar, de manera satisfactòria, el compliment de l'obligació de justificació.
16.1 Les actuacions de verificació de les actuacions subvencionades les duran a terme les unitats que regula el Decret 352/2011, de 7 de juny, de reestructuració del Departament d'Empresa i Ocupació.
Les actuacions de verificació podran ser de dos tipus:
Tenen per objecte garantir que les declaracions justificatives de despeses presentades per les persones o les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
16.2 Els/les beneficiaris/àries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan concedent.
18.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i per l'article 37 de la Llei 38/2003, de 17 de novembre, general de subvencions.
18.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
En cas que es detecti que no s'han executat la totalitat de les activitats programades o bé que s'han realitzat amb menys dels participants mínims previstos, es procedirà a la revocació parcial de la subvenció atorgada, en funció del nombre d'hores o usuaris que no s'hagin realitzat i/o atès, llevat que s'acreditin causes alienes i sobrevingudes que ho justifiquin suficientment.
19.1 Les persones o les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir la subvenció dictarà la resolució corresponent.
Els/les beneficiaris/àries hauran de retornar la quantitat indegudament percebuda més els interessos de demora corresponents.
19.2 En cas que la quantitat corresponent al total de despeses justificades sigui inferior a la quantitat atorgada, la persona o entitat beneficiària podrà renunciar de forma expressa al seu dret de percebre la part de la subvenció percebuda indegudament.
20.1 Els ajuts regulats en aquestes bases són incompatibles amb altres ajuts, subvencions i ingressos per a la mateixa finalitat procedents d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
20.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
21.1 A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
21.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció hauran d'instar l'inici del procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
22.1 El beneficiari de la subvenció ha de donar la publicitat adequada al caràcter públic del finançament del programa, activitat, inversió o actuació objecte de subvenció segons el que estableix la base que regula les obligacions de les persones i les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
22.2 Les mesures de publicitat que han d'adoptar les persones o entitats beneficiàries de les subvencions són les següents:
Informar a la seva pàgina web de les característiques del programa subvencionat, dels requisits d'accés i del telèfon/correu electrònic de contacte per rebre més informació.
Dur a terme les mesures de difusió que a aquests efectes estableixi la Direcció General d'Economia Social i Cooperativa i Treball Autònom.
Obligacions de les persones i les entitats beneficiàries
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant Departament d'Empresa i Ocupació en la forma i el termini que estableix la base que regula la justificació dels ajuts.
En qualsevol cas, cal justificar la totalitat de la despesa realitzada amb relació a l'objecte global o parcial, en aquest darrer cas, sempre que es pugui executar per fases o sigui susceptible d'ús o tractament diferenciat.
c) Conservar els justificants originals i electrònics, i la resta de documentació relacionada amb la subvenció atorgada, durant un període mínim de cinc anys.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions establerts en aquestes bases.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, per tal que se'n puguin avaluar la seva compatibilitat.
h) Procedir al reintegrament dels fons percebuts en el cas de revocació de la subvenció en els termes que s'indiquin a la resolució corresponent.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), i el Reial Decret 1720/2007, de 21 de desembre, pel qual s'aprova el Reglament de la Llei, les dades de caràcter personal que les persones interessades han de facilitar per tal d'obtenir la subvenció es tractaran amb la seguretat i la confidencialitat que la Llei determina.
En aquest sentit, s'inclouen al fitxer Subvencions de la Direcció General d'Economia Social i Cooperativa i Treball Autònom, regulat a l'Ordre EMO/109/2013, de 16 de maig, per la qual es regulen els fitxers que contenen dades de caràcter personal gestionades per la Secretaria d'Ocupació i Relacions Laborals del Departament d'Empresa i Ocupació.
La seva finalitat és gestionar les subvencions que atorga la Direcció General d'Economia Social i Cooperativa i Treball Autònom que es duen a terme en el desenvolupament de les competències que li són atribuïdes legalment i el seu responsable és la Direcció General d'Economia Social i Cooperativa i Treball Autònom.
Les persones interessades poden exercir els drets de l'afectat mitjançant un escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 08008 Barcelona; adreça electrònica [EMAIL]
Els/les sol·licitants han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
En especial, s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
El Departament d'Empresa i Ocupació establirà el protocol de recollida d'informació de les dades de manera estandarditzada i sistematitzada amb l'objectiu de complir amb els requisits de certificació i/o justificació a la Conferència Sectorial d'Ocupació i Afers Laborals -Pla anual de polítiques d'ocupació, PAPE-, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
25.1 L'òrgan concedent establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats o les empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació.
25.2 Les persones o les entitats beneficiàries han de recollir aquests indicadors, a fi de lliurar-los a l'òrgan competent, en els terminis que s'estableixen a continuació:
Els indicadors de seguiment: a la finalització de l'actuació i no més tard del 31 de gener de l'any següent al que finalitza l'acció subvencionada.
Els indicadors de resultats: als 6 mesos (si fa referència a persones físiques), i als 12 mesos (si fa referència a persones jurídiques) comptats a partir de la finalització de l'actuació.
Compatibilització dels ajuts amb el mercat interior
26.1 Els participants de les activitats subvencionables definits a l'article 2.2.a), b) i c) reben un ajut de minimis en els termes que estableix el Reglament (UE) 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, de 24.12.2013).
En el cas dels treballadors autònoms dedicats a la producció primària de productes agrícoles s'aplicaran els termes d'ajuts de minimis que estableix el Reglament (UE) núm. 1408/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L 352, de 24.12.2013).
I en el cas dels treballadors autònoms del sector de la pesca i la aqüicultura se'ls aplicarà els termes d'ajuts de minimis que estableix el Reglament (UE) núm. 717/2014, de la Comissió, de 27 de juny de 2014, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector de la pesca i de l'aqüicultura (DOUE L 190, de 28.06.2014).
26.2 La Direcció General d'Economia Social i Cooperativa i Treball Autònom emetrà una comunicació mitjançant la qual notificarà a cada participant l'import de l'ajut que ha rebut en concepte de minimis.
L'import total d'ajuts de minimis que pot rebre una única empresa segons la definició que en fa l'article 2.2 del Reglament (UE) 1407/2014, és de 200.000,00 euros durant qualsevol període de tres exercicis fiscals; i de 100.000,00 euros en tres exercicis fiscals en el cas de les empreses dedicades al transport de mercaderies per carretera.
En el cas dels treballadors autònoms del sector de la pesca i la aqüicultura l'import total d'ajuts de minimis que poden rebre durant un període de tres exercicis fiscals és de 15.000,00 euros; i en el cas dels treballadors autònoms del sector de la pesca i la aqüicultura l'import és de 30.000,00 durant un període de tres exercicis fiscals.
En tot el que no preveuen expressament aquestes bases són d'aplicació els preceptes inclosos al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat pel Reial decret 887/2006, de 21 de juliol, en els seus preceptes bàsics; la Llei 26/2013, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposen la Llei de pressupostos de la Generalitat de Catalunya del present exercici i la resta de la normativa aplicable.
L'atorgament dels ajuts regulats en aquesta Ordre es regeix pel Reglament (UE) núm. 1407/2013, de 18 de setembre de 2013, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis.